CELEX: 31988L0316
Language: el
Date: 1988-06-07 00:00:00
Title: Οδηγία 88/316/ΕΟΚ του Συμβουλίου της 7ης Ιουνίου 1988 που τροποποιεί την οδηγία 75/106/ΕΟΚ περί προσέγγισης των νομοθεσιών των κρατών μελών των αναφερομένων στην προσυσκευασία κατ όγκο ορισμένων προσυσκευασμένων υγρών

Avis juridique important

|

31988L0316

Οδηγία 88/316/ΕΟΚ του Συμβουλίου της 7ης Ιουνίου 1988 που τροποποιεί την οδηγία 75/106/ΕΟΚ περί προσέγγισης των νομοθεσιών των κρατών μελών των αναφερομένων στην προσυσκευασία κατ όγκο ορισμένων προσυσκευασμένων υγρών  

Επίσημη Εφημερίδα αριθ. L 143 της 10/06/1988 σ. 0026 - 0027 Φινλανδική ειδική έκδοση: Κεφάλαιο 15 τόμος 8 σ. 0089  Σουηδική ειδική έκδοση: Κεφάλαιο 15 τόμος 8 σ. 0089 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 7ης Ιουνίου 1988  που τροποποιεί την οδηγία 75/106/ΕΟΚ περί προσεγγίσεως των νομοθεσιών των κρατών μελών των αναφερομένων στην προσυσκευασία κατ' όγκο ορισμένων προσυσκευασμένων υγρών  (88/316/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής,  Σε συνεργασία με το Ευρωπαϊκό Κοινοβούλιο (1),  Έχοντας υπόψη τη γνώμη της Οικονομικής και Κοινωνικής Επιτροπής (2),  Εκτιμώντας:  ότι, από την έκδοση της οδηγίας 75/106/ΕΟΚ (3), όπως τροποποιήθηκε τελευταία από την οδηγία 85/10/ΕΟΚ (4), έχει καταστεί αναγκαία η πλήρης εναρμόνιση των σειρών των ονομαστικών ποσοτήτων για ορισμένα υγρά που αναφέρονται στην εν λόγω οδηγία·  ότι η οδηγία 75/106/ΕΟΚ δεν προβλέπει διατάξεις για τις συσκευασίες ούτε για τη χρησιμοποίησή τους· ότι τα θέματα που αφορούν την ανακύκλωση των συσκευασιών των υγρών τροφίμων ρυθμίζονται από την οδηγία 85/339/ΕΟΚ (5) και ότι πρέπει, κατά συνέπεια, να καταργηθούν οι διατάξεις του άρθρου 5 παράγραφος 4 της οδηγίας 75/106/ΕΟΚ·  ότι θα πρέπει, όποτε είναι δυνατόν, να γίνεται πλήρης εναρμόνιση των σειρών των προσυσκευασμένων προϊόντων ώστε να υπάρχει διαφάνεια στην αγορά των προϊόντων αυτών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το άρθρο 5 της οδηγίας 75/106/ΕΟΚ τροποποιείται ως εξής:  1. Στο τέλος της παραγράφου 2 προστίθεται το ακόλουθο κείμενο:  «. . . και παρατείνεται μέχρι τις 31 Δεκεμβρίου 1991 για τους όγκους των 0,375 λίτρων και 0,75 λίτρων για τα προϊόντα που απαριθμούνται στο σημείο 4.»  2. Στην παράγραφο 3, το στοιχείο β) αντικαθίσταται από το ακόλουθο κείμενο:  «β) Οι προσυσκευσίες που περιέχουν τα προϊόντα που απαριθμούνται στο παράρτημα ΙΙΙ σημεία 1. α) και β) μπορούν να διατεθούν στο εμπόριο μετά τις 31 Δεκεμβρίου 1988 μόνον εφόσον παρουσιάζονται στους ονομαστικούς όγκους που αναφέρονται στη στήλη Ι του παραρτήματος αυτού.  Οι προσισκευασίες που περιέχουν τα προϊόντα που απαριθμούνται στο παράρτημα ΙΙΙ σημείο 2. α) μπορούν να διατεθούν στο εμπόριο μετά τις 31 Δεκεμβρίου 1990 μόνον εφόσον παρουσιάζονται στους ονομαστικούς όγκους που ορίζονται σε αυτό το παράρτημα στη στήλη Ι. Εκείνες που αναφέρονται στο σημείο 4 του ίδιου παραρτήματος είναι δυνατόν να διατεθούν στο εμπόριο μετά τις 31 Δεκεμβρίου 1991 μόνον εφόσον παρουσιάζονται στους ονομαστικούς όγκους που αναφέρονται στην εν λόγω στήλη Ι.»  3. Στην παράγραφο 3 προστίθεται το ακόλουθο σημείο:  «3. δ) Με την επιφύλαξη του στοιχείου β) μπορούν να διατεθούν στο εμπόριο στην Ιρλανδία και στο Ηνωμένο Βασίλειο τα προϊόντα που απαριθμούνται στο παράρτημα ΙΙΙ σημείο 4 τα οποία παρουσιάζονται σε όγκο 0,071 λίτρων.»  4. Η παράγραφος 4 καταργείται.  Άρθρο 2  1. Στο παράρτημα ΙΙΙ της οδηγίας 75/106/ΕΟΚ, στη στήλη Ι προστίθενται οι εξής όγκοι:  - στο σημείο 1. δ): «3 - 5»,  - στο σημείο 2. α): «4,5 - 6 - 9»,  - στο σημείο 4: «0,35 - 0,70 - 1,125 (*) - 4,5 - 5 (*) - 10 (* )».  Στο τέλος του παραρτήματος ΙΙΙ, στο κάτω μέρος της σελίδας, προστίθεται η ακόλουθη υποσημείωση:  «(*) Οι τμές αυτές προορίζονται μόνο για επαγγελματική χρήση. »  2. Στο παράρτημα ΙΙΙ της Οδηγίας 75/106/ΕΟΚ οι όγκοι «0,35 και 0,70» διαγράφονται από το σημείο 4 στήλη ΙΙ.  Άρθρο 3  Στο άρθρο 1 της οδηγίας 75/106/ΕΟΚ, προστίθεται το ακόλουθο εδάφιο:  «Εξαιρούνται από το πεδίο εφαρμογής της παρούσας οδηγίας οι προσυσκευασίες που περιέχουν τα απαριθμούμενα στο παράρτημα ΙΙΙ σημεία 2. α) και 4 προϊόντα τα οποία προορίζονται είτε για εφοδιασμό αεροπλάνων, πλοίων και αμαξοστοιχιών είτε για πώληση σε καταστήματα αφορολόγητων ειδών.»  Άρθρο 4  Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1988. Ενημερώνουν αμέσως την Επιτροπή σχετικά.  Λουξεμβούργο, 7 Ιουνίου 1988.  Για το Συμβούλιο  Ο Πρόεδρος  M. BANGEMANN  (1) ΕΕ αριθ. C 156 της 15. 6. 1987, σ. 191, και  απόφαση της 18ης Μαΐου 1988 (δεν έχει δημοσιευθεί ακόμη στην Επίσημη Εφημερίδα).  (2) ΕΕ αριθ. C 150 της 9. 6. 1987, σ. 4.  (3) ΕΕ αριθ. L 42 της 15. 2. 1975, σ. 1.  (4) ΕΕ αριθ. L 4 της 5. 1. 1985, σ. 20.  (5) ΕΕ αριθ. L 176 της 6. 7. 1985, σ. 18.